Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6722

e) rádiómagasság Megjegyzés. – Az ACAS II és ACAS III bemeneteire vonatkozó különleges követelmények alább, a megfelelő szakaszokban kerülnek felsorolásra. 4.3.9.2 Légijármű antenna rendszer. Az ACAS két antennán keresztül továbbít lekérdezéseket és veszi a válaszokat, egyik a légijármű tetejére, másik a légijármű aljára van szerelve. A tetőre szerelt antenna irányantenna és iránykeresésre lehet használni. 4.3.9.2.1 Polarizáció. Az ACAS adatátvitel polarizációja névlegesen függőleges. 4.3.9.2.2 Sugárzási iránykarakterisztika. A légijármű fedélzeti antenna sugárzási iránykarakterisztikájának elevációs szöge legyen névlegesen azonos egy vízszintes síkon elhelyezett, földfelszíni negyedhullámú függőleges sugárzó ekvivalenssel. 4.3.9.2.3 Antenna kiválasztás 4.3.9.2.3.1 Squitter vétel. Az ACAS-nak képesnek kell lenni squitterek vételére a törzs tetején és alján elhelyezett antennán keresztül. 4.3.9.2.3.2 Lekérdezések. ACAS lekérdezéseket nem lehet egyidőben mindkét antennán keresztül továbbítani. 4.3.9.3 Nyomásmagasság forrás. Az ACAS részére szolgáltatott saját légijárműre vonatkozó magasság adatokat abból a forrásból kell venni, amely a saját C-módú vagy S-módú jelentések alapjául szolgál a rendelkezésre álló legfinomabb kvantálásnál (mérhető felbontásnál). 4.3.9.3.1 Ajánlás. – Olyan forrást kell használni, amely 7,62 m-nél (25 láb) finomabb felbontást szolgáltat. 4.3.9.3.2 Ha 7,62 m-nél (25 láb) finomabb felbontást szolgáltató forrás nem áll rendelkezésre, és csak a saját légijármű részére rendelkezésre álló magassági adatok Gilham kódolásúak, legalább két független forrást kell használni és ezeket folyamatosan összehasonlítani, hogy a kódolási hibákat észrevegyék. 4.3.9.3.3 Ajánlás. – Két magassági adatforrást kell használni és összehasonlítani, hogy a hibákat észleljék az ACAS részére történő szolgáltatás előtt. 4.3.9.3.4 A 4.3.10.3 pont előírásait kell alkalmazni, amikor a két magassági adat összehasonlítása azt jelzi, hogy a források közül az egyik hibás. 4.3.10 Megfigyelés 4.3.10.1 Megfigyelési tevékenység. Az ACAS-nak folyamatosan figyelési feladatokat kell teljesítenie, hogy figyelmeztetést adjon ki, ha a következő feltételek közül legalább valamelyik teljesül:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes